# Adolf Frederic V de Mecklenburg-Strelitz

### De Viquipèdia

Adolf Frederic V de Mecklenburg-Strelitz (Neustrelitz 1848 - Berlín 1914). Gran duc de Mecklenburg-Strelitz des de 1904 i fins a la seva mort l'any 1914.

Nat a la ciutat de Neustrelitz, capital del gran ducat de Mecklenburg-Strelitz, el dia 22 de juliol de l'any 1848 essent fill del gran duc Frederic Guillem I de Mecklenburg-Strelitz i de la princesa Augusta del Regne Unit. Per via paterna era nét del gran duc Jordi I de Mecklenburg-Strelitz i de la princesa Maria de Hessen-Kassel i per via materna del príncep Adolf del Regne Unit i de la princesa Augusta de Hessen-Kassel.

El dia 17 d'abril de 1877 es casà a Dessau amb la princesa Elisabet d'Anhalt, filla del príncep Frederic I d'Anhalt i de la princesa Antonieta de Saxònia-Altenburg. La parella tingué quatre fills:

- SA la duquessa Victòria de Mecklenburg-Strelitz, nada a Neustrelitz el 1878 i morta a Oberkassel el 1918. Es casà el 1899 a la White Lodge de Surrey amb el comte Georg Jamatel de qui es divorcià el 1908 per casar-se en segones núpcies a Neustrelitz el 1914 amb el príncep Juli Ernest de Lippe.

- SA la duquessa Jutta de Mecklenburg-Strelitz, nada a Neustrelitz el 1880 i morta a Roma el 1946. Es casà a Cetinje el 1899 amb el rei Danilo I de Montenegro.

- SAR el gran duc Adolf Frederic VI de Mecklenburg-Strelitz, nat el 1882 a Neustrelitz i mort a causa d'un suïcidi el 1918 a la capital gran ducal.

- SA el duc Carles de Mecklenburg-Strelitz, nat a Neustrelitz el 1888 i mort a Bans el 1908.

El gran duc morí el 1914 a Berlín.

Obtingut de "http://ca.wikipedia.org../../../a/d/o/Adolf_Frederic_V_de_Mecklenburg-Strelitz_9db7.html"

Categoria: Grans Ducs de Mecklenburg-Strelitz

##### Views

- Article
- Discussió
- Revisió actual

##### Cerca